JUMAL KÕNELEB
Tere jälle!
Kas tead, et me Jumal on võimas?
Jumal, kes alati usub ja loodab ega anna kunagi alla.
Piibel ütleb armastuse kohta, et see loodab kõik ja usub kõik.
Täna tunnen südames,
et Jumal tahab öelda meile kõigile, mida Ta ütles Iisraeli rahvale,
kui nad olid oma süü tõttu viidud pagendusse ehk orjadeks.
Võiks arvata, et Jumal on vihane.
Pagendus on karistus ja Jumal on neile selja keeranud.
Ei, kõige selle häda ja valu keskel
ütleb Jumal neile Jeremija raamatus 29:11:
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted,
et anda teile tulevikku ja lootust."
Kas pole imeline!
Meil on Jumal, kes alati usub,
loodab, soovib meile parimat ja annab meile alati uue võimaluse.
See on tõeliselt julgustav.
Inimesed ei ole sellised alati, aga Jumal on selline.
Oleme neid saateid juba päris kaua teinud.
Me palvetame teie eest kogu aeg ja igal päeval.
Te olete meile saanud väga kalliteks.
Te olete meile lähedased, nagu oleksite pereliikmed.
Saateid ettevalmistades juhtub midagi imelist.
Mitmel korral on Issand andnud meile teie suhtes tohutu kaastunde.
Sageli näitab Issand neil hetkil oma südant ja igatsust teid aidata,
sekkuda ja osaleda teie kõigi eludes ning teha imesid.
Meil on imeline võimalus palvetada teie eest
ja kogeda Issanda armastust meie kõigi suhtes.
Tal on kui murtud süda, et meid kõiki aidata.
Samal ajal, kui Ta tahab aidata ja tuua imesid meie eludesse,
viia meid edasi ja aidata, et meie elu kõiges edeneks,
on Tal samal ajal kogu aeg meeles ka inimesed meie ümber.
Ta näeb kogu aeg hädasid,
mis on nende eludes, kes elavad meie ligidal.
Tal on kogu aeg soov ja igatsus puudutada ka nende elusid,
mõjutada ka nende elusid, kes meie ümber on hädades.
Meil on tõesti Jumal, kelle jaoks kõik on võimalik.
Ta tahab alati julgustada meid
sõltumata me olukordadest ning kogemustest.
Sageli olukorrad ja kogemused ei anna meile usku juurde.
Kui neid vaatame, siis võib olla, et endinegi usk kipub kaduma.
Jumal ei ole selline, kes vaataks me olukordi ja kogemusi
ja ütleks: "Sul on õigus, sellest ei tule midagi välja!"
Jumal on võimatute asjade Jumal,
kes ütleb just siis, kui tundub, et sellest ei tule midagi välja:
"Vaata minule ja tõsta pilk minu peale!
Minule on ikka ja kõigele vaatamata kõik võimalik!"
See ongi usk.
Sellesse usku tahab Jumal meid tänagi tõsta,
et vaataksime Tema peale ja saaksime jõudu uskuda sellesse,
et kõigest hoolimata on Jumal minuga koos
ja kõigele vaatamata annab Jumal ka täna mulle tulevikku ja lootust.
See on imeline!
Kas mäletate Astrid Lindgreni lugu "Mio, mu Mio"?
Mulle meeldival jutustused.
Need millegipärast kõnetavad mind.
See ongi kaunis lugu!
Seda lugu ma pole ammu lugenud ja võib-olla ei räägi päris täpselt,
aga see lugu räägib 9-aastasest poisist,
kelle nimi on Jussi ehk Juhani Ville Hämälainen.
Jussi ema suri, kui poiss oli veel pisike.
Oma isa pole Jussi kohanud ja keegi ei tea, kus ta on.
Keegi ei tea, kes on ta isa ning miks ta on kadunud.
Keegi ei tea midagi Jussi isa kohta.
Jussi on orb.
Ta elab onu ja tädi juures, Helsingis, Liisa tänaval.
Onu ja tädi ei salli teda eriti.
Nad ei talu, et ta on laps,
kes määrib mängides riideid ja jätab oma asju laiali.
Ta ei korista enda järel alati ning onu ja tädi on sellest tüdinud.
Jussi märkab seda tüdimust ja see teeb ta südamele haiget.
Täna on eriti raske päev.
Jussi on õues mängides oma riided ära määrinud.
Kui ta koju tuleb, on tädi meeletult vihane.
Ta karjub Jussi peale: "Kas sa pole midagi õppinud?
Olen öelnud tuhat korda, et sa pead hoidma oma riideid!
Sa ei tohi end niimoodi määrida.
Ma pean jälle hakkama sinu pesu ilma asjata pesema.
Ma ei talu enam sinu tempe!"
Jussi tuju on nii halb, et ta läheb välja ega tea, mida teha.
Kas ma võin minna koju?
Kas ma võin üldse minna tagasi?
Kus on minu isa?
Miks ma pole teda kunagi kohanud?
Kes ta on?
Ta istub pargipingil ja vihma hakkab sadama.
Lähedal asuvast poest väljub tuttav poemüüja.
Poetädi on alati olnud Jussiga kummaliselt sõbralik.
Sel korral tuleb ta Jussi juurde ning kummardub tema kohale.
Sel korral on poetädi tõsise näoga.
Sõnagi lausumata ulatab ta Jussile kuldse õuna.
Jussi imestab, milles on küsimus?
Poetädi läheb tagasi poodi ja Jussi istub ikka pargipingil.
Ta märkab tühja pudelit enda kõrval maas.
Pudeli sees liigutab end miski.
Mis see seal liigub?
Mis seal pudelis on?
Jussi tõstab pudeli maast üles.
Ta avab pudeli ja sealt väljub habemik, mehike.
Mees vaatab poissi ja õuna tema süles ning hüüatab:
"Lõpuks ometi olen su leidnud!
Sina oledki see, keda olen 9 aastat otsinud.
Olen käinud kogu maailma mööda, igas linnas, igal maal.
Olen otsinud ja otsinud.
Viimaks ometi leidsin su.
Sina oled kauge maa kuninga poeg."
Jussi ei saa üldse aru, milles on asi ja mis toimub.
Kas see on unenägu?
Kauge maa kuninga teener küsis: "Kas tahad tulla minuga kaugele?
Kas tahad tulla kohtuma oma isaga, kuningaga?"
Jussi ei pea pikemalt mõtlema, vaid teab kohe, mida vastab.
"Kui see ongi uni, siis lähen sellele seiklusele!"
Ta saab reisida läbi päeva ja öö, läbi aja kaugele maale.
Kui nad saabuvad kaugele maale, siis ei usu Jussi oma silmi.
Imeilusad rohelised niidud, lehtpuud värisevad vaikselt tuules,
ojade vulin ja linnulaul, sinine meri ja kuningaloss..
Lossist väljuva kuninga tunneb Jussi imekombel kohe ära.
Ta teab oma südames, et see on minu isa.
Kuningas võtab poisi sülle ja ütleb: "Mio, mu poeg Mio!"
Sellega algab Jussi elus uus seiklus.
Ta on leidnud kodu.
Ta on leidnud rahu ja armastuse maa.
Tal on kodu ja isa, koht, kuhu ta kuulub.
Teda armastatakse.
See on tõesti ilus jutustus.
Paljudes klassikalistes lugudes, mis on südameid puudutanud,
on võrdpilte Jumalast ja Jumala kuningriigist.
Võib-olla tunned end üksildasena
või rügad töökohal, kus ei tunne end olulisena.
Elu läheb omasoodu
ja sul puudub selgus selles, et elu võiks olla ka seiklus.
Elul võiks olla mõte ja tähendus.
Ehk oled sama üksi nagu Jussi, kes ei tundnud oma vanemaidki.
Meie kooliski on lapsi,
kelle peres üks vanem puudub või on olnud alati eemal.
Selles loos sai Jussi tuleviku ja lootuse.
Ta oli hoopis Mio.
Sama asi muutis ka minu elu.
Ühtäkki mõistsin,
et ma pole lihtsalt Jan, vaid mul on identiteet Kristuses.
Ma olen Jumala armas poeg.
Joy on Jumala armas tütar ja sina oled Jumala armas laps.
Jumalale on kõik võimalik.
Argipäevagi keskel on Ta imeline Jumal,
kes võib muuta sinu ja minu elu täielikult.
See annab meile tulevikku ja lootust.
Jumala vaatenurk.
Peame mõistma, et oleme Tema armsad lapsed.
Meie identiteet pole vaid maine.
Meil on ka Taevane identiteet
ning koos sellega taevane kutse ja ülesanne.
See jutustus läheb edasi.
Esmalt sai Mio elada kuningalossis ja kogu ta sisemus muutus.
Ta sai elada turvaliselt isa juures
kaitstuna ja soojas imelises kauge maa kuningriigis.
Kui ta õppis kuningat paremini tundma,
siis märkas ta, et kuningas polegi alati rõõmus.
Miski vaevas kuninga südant.
Kuningale tegi miski muret.
Mio hakkas kuningat jälgima ja märkas, et on mingi saladus.
Mio küsis oma sealselt sõbralt, mis kuninga meelt vaevab.
Miks on kuningas vahel kurb?
Mio sõber hakkas jutustama.
Ta rääkis, et selles riigis pole kõigil sugugi head elutingimused.
Linnamüüride taga elab rahvas,
kes on vaene, haige ja elab surmavarju maal.
Paljude elus on suured hädad.
Nad vajavad kogu aeg abi.
Mio saaks neid aidata.
Miol on ülesanne juba pisikesest peale.
Talle on antud jõud ja anne minna müüride taha ja aidata.
Ta võib tuua nendele inimestele
kauge maa kuninga valgust, armastust, turvatunnet ja päästet.
Kuningas aga isegi ei palu seda.
Mio saab ise otsustada, kas ta soovib minna või mitte.
Tal ei ole mingit kohustust vaid võib ka lossi jääda.
Ta võib minna, kui tahab.
Mio otsustab minna.
"Ma lähen, võtan hobuse, kelle ma oma isalt sain.
Panen seljakoti selga ja lähen!"
Sellega algab tohutu seiklus.
Lõpuks ta võidab halva kuninga, kuigi on tavaline 9-aastane laps.
Nii on see ka meiega.
Meil on samuti kutsumus.
Issand tahab meid tõsta soost, nagu psalmides öeldakse.
Ta tahab meid tõsta soost ja panna vürstide kõrvale.
Kui Teda tundma õpime, märkame ka,
kuidas Ta armastab inimesi, kes on meie ümber.
Hakkame märkama tohutut häda, mis on inimestel meie ümber.
Tekib soov minna välja ja käärida käised üles.
Tahan ja pean midagi tegema.
Tahan anda mingigi panuse!
Me teeme seda vabatahtlikult.
Päeva lõpus saame taas tulla tagasi Kuninga juurde.
Tema sülle, armastusse, Tema soojusesse ja saada jõudu,
et jaksame minna vastu järgmisele päevale.
Meil kõigil on jumalik kutsumus ja ülesanne.
Jumal tahab täita sinu ja minu vajadused.
Jumal tahab aidata ka argipäeva asjades.
Ainult oma vajaduste rahuldamine ei toida aga kedagi.
Veidi aega võib olla tore puhata liivarannal elu nautides.
Jumal tahab tõesti täita meie vajadusi.
Minu elus isiklikult parim otsus peale Jeesuse vastuvõtmist,
oli anda kogu oma elu Temale ning hakata Teda järgima.
Suur muutus on saada usklikuks, võtta Jeesus oma südamesse
ning järgmise sammuna anda kogu oma elu Temale.
Mul polnud õrna aimugi, kuhu Jumal mind kutsub.
Samm sammu haaval avanes mulle üks asi teise järel.
Sain näha, et mulle sobib lastega tegelemine.
Meile mõlemale sobib lastega tegelemine.
Üks asi viis teiseni.
Ütlesin alguses, et Jumal tahab anda meile tulevikku ja lootust.
Jumal tahab anda sulle rohkem kui vaid vajaduste täitumise.
Jumalal on meile kõigile taevane kutsumus ja ülesanne.
Alles selle leidmine, selles elamine ja käimine
toob ellu tõelise täiuse.
Demos Shakarian kirjutas raamatu "Maailma õnnelikumad inimesed".
Kas oled, Joy, seda lugenud?
Kaant vaadates võiks arvata, et see räägib kümnest miljonärist.
Üldsegi mitte.
See räägib tema enda elust,
kuidas ta leidis oma kutse ja ülesande.
Samuti teistest, kes on andnud kogu oma elu Jeesusele ja näinud,
et elu võib olla seiklus, mis on ühtlasi mõtestatud.
Ühtlasi võime tunda sisemist täiuslikku rahuldust ja rõõmu.
See räägib inimestest,
kes on andnud Issandale kõik ja seejärel ka saanud kõik.
Piiblis on imeline lugu, mis kirjeldab minu arust just seda.
See on Joosua elulugu.
Mooses suri, kes juhatas rahvast kõrbes.
Mooses juhatas rahva Egiptusest välja.
Mooses oli vägev juht, kes tõesti tundis Issandat.
Tal oli Issandaga lähedane suhe ning sai kogeda palju imesid.
Ta juhatas rahvast uskumatul viisil.
Nüüd oli Mooses surnud.
Joosua kord oli võtta ohjad oma kätte.
Joosua ülesannet vaadates tekib küsimus:
Kuidas ta suudaks peale Moosesest seda rahvast juhatada?
Kuidas ta suudab ja oskab?
See on selgelt liiga suur ülesanne.
Ometi oli Joosua selleks võitud.
Tal oli kutse ja ülesanne.
Jumal oli selle talle andnud.
Avame Joosua raamatu algusest.
Joosua 1 on kirjutatud nii:
"Ja pärast Issanda sulase Moosese surma kõneles Issand
Nuuni poja Joosuaga, Moosese teenriga, öeldes:
"Mooses, mu sulane, on surnud.
Ja nüüd võta kätte,
mine üle Jordani, sina ja kogu see rahvas,
maale, mille ma annan neile, Iisraeli lastele!"
Issand on neile juba midagi valmistanud!
Issand on juba valmistanud tõotatud maa.
Issand ütleb, et plaanin selle teile anda.
Jumal kavatseb selle neile anda.
"kõrbest ja siit Liibanonist kuni suure jõeni, Frati jõeni,
kogu hettide maa kuni suure mereni
päikeseloojaku pool saagu teie maa-alaks.
Ükski ei suuda sulle vastu panna kogu su eluajal;
nõnda nagu ma olin Moosesega, nõnda ma olen sinuga,
ma ei lahku sinust ega jäta sind maha.
Ole vahva ja tugev,
sest sina pead andma sellele rahvale pärisosaks maa,
mille ma vandega nende vanemaile tõotasin anda neile!"
Issand ütleb: "Olen valmistanud ja teinud kõik juba valmis.
Sinu ülesanne on olla vahva ja tugev ning minna!"
Lihtsalt minna.
Meil kõigil on mingid unistused.
Asjad, mida me tahame näha oma elus teostuvat.
Minu süda soovib kogu aeg ehitada Agape Keskust edasi.
Mu süda põleb nende laste osas.
Ma tahan neile paremat.
Ma tahan meie töötajatele paremaid tingimusi
ning tahan ruume, kus lastel oleks tore olla.
Ma tean, et ka sinul on unistused.
Ma tahan ruume, kus ka metsikud poisid saaks tegutseda.
Ronimisseinad ning takistusrajad, et nad saaks möllata ja lõbutseda.
See kool pole mõeldud ainult tublidele tüdrukutele.
Poisid kirjutavad ka, aga nad vajavad tegutsemist.
Selliseid ruume tahaks.
Soomes räägitakse kogu aeg poiste olukorrast koolides.
Ruumid, kus poisid saaks olla nähtavad oma talentidega.
Näen vaimusilmas taevalikku kooli, kus on imeline rahu ja armastus.
Töötajad on rahul
ja selle poole me lähemegi usu kaudu kogu aeg.
Usume Jumala kooli ja lasteaia taevasesse nägemusse.
Täna tahab Jumal pühkida tolmu meie kõigi unistustelt ja öelda,
et Temal on tulevik ja lootus meie kõigi jaoks.
Tal on püha kutsumus ja ülesanne.
Alguses rääkisin, et Iisraeli rahvas sattus pagendusse
oma pattude, vigade ja valede valikute tõttu.
Ikkagi ütles Jumal: "Mina annan teile tuleviku ja lootust!"
Ikkagi olid Tema mõtted üksnes head.
See käib ka sinu ja minu kohta.
Täna on päev, mil saad panna möödunu kõrvale.
Saad jätta kõik selle, mis sind koormab ja vaevab
ja võtta esimesi ususamme Jumala plaanini sinule.
Joosuagi võttis esimesi samme.
Ta ei teadnud, mis kõik ees ootab.
Meiegi ei teadnud seda kristlikku kooli rajades.
Meil oli viis õpilast, aga me ütlesime "jah".
Me alustasimegi nende viie lapse ja kriidipakiga.
Ma ei tea, millised on sinu unistused.
Jumal tahab need unistused uuesti põlema süüdata.
Kui annad oma elu üleni Jumalale, siis see ongi esimene samm.
Võid ütelda: "Jeesus, nüüd annan kogu oma elu Sulle!
Juhata Sina mind!"
Ta hakkab sind kindlasti juhatama.
"Ole vahva ja tugev! Ära kohku ja ära karda,
sest Issand, su Jumal, on sinuga kõikjal, kuhu sa lähed!"
See aitab meid kogu aeg, kui teame, et Issand on valmistanud meile tee.
Issand on valmistanud need asjad mulle.
Ta on minuga koos ning on suur ja vägev.
Tema on tugev. - Palvetame.
Tänu, Taevaisa, et annad meile kõigile tuleviku ja lootuse.
Sul on head plaanid igaühe osas.
Tänu, Issand, et vaatamata sellele, kuidas paistab või tundub,
siis miski ei ole Sinu jaoks võimatu.
Paistku maailma majandus ja tuleviks milline iganes,
siis Sina, Issand, oled kõigest sellest kõrgemal!
Issand, palun, et puudutad Püha Vaimu läbi meid kõiki,
kinnitad, julgustad ja toetad oma õiguse parema käega
ning juhatad meid oma imelistesse plaanidesse.
Tänu, Issand, et haarad meie igaühe raskustest kinni
ja pöörad väljakutsed ning probleemid meile võiduks.
Issand, õnnista kõiki vaatajaid.
Kuulutame vabadust, usku.
Haara sellest ja astu ususamm Jumala imelise plaani suunas.
Sündigu, Isa, Sinu tahtmine
ja tulgu Sinu kuningriik meie igaühe ellu! Aamen.
Täname taas toreda tagasiside eest, mida oleme saanud!
See on meid väga palju julgustanud.
Kui soovid rohkem teada töö kohta, mida me teeme kristlikus koolis,
lasteaias, huviringides ja mujal, võid külastada meie kodulehekülge:
www.kristillinenkoulu.org
Sealt leiad lisainfot meie töö kohta.
Kui soovid toetada TV7 tööd, võid teha seda nüüd lihtsal viisil
helistades telefoninumbrile 9001777
Kõne maksab Eestis 7 eurot.
Võid kasutada ka kontonumreid, mida näed peagi ekraanil.
Ole õnnistatud ja tea,
et Jumal päris kindlasti hoolitseb sinu eest hästi.
Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin